”Ei minulla olisi tällaiseen elämään varaa Suomessa” – Johanna Hopposen puhelin­myyjän palkalla pystyy Aurinko­rannikolla hankkimaan espanjan­opettajan ja henkilö­kohtaisen valmentajan

Moni suomalainen on päätynyt puhelinmyyntihommiin Fuengirolaan. Suomalaisia houkuttelevat töihin Espanjaan muun muassa valo ja lämpö.

Fuengirola

”Johanna tässä 118 Finder -yrityksestä soittelee. Vieläkö vastaat siellä teillä näkyvyys- ja yhteystietoasioista?”

Näin Johanna Hopponen aloittaa puhelun. Ja seuraavan puhelun. Yleensä puheluita tulee päivän aikana satakunta. Se tarkoittaa noin kahta tuntia puheaikaa päivässä. Parhaimmillaan puheluita kertyy päivässä 150.